PRiEFATIO. 



Nostrae aetatis ea est felicitas , ut in omnibus fere studiis , quae 

 ad veram humanitatem perlinent , insigniter profecerimus : quod, 

 cum ex aliis rebus patet , tum in primis inde , quod bonis literis , 

 praesertim in dilectissima patria, magnus , id est , suus tribuatur 

 honos , non tantum ab universo fere populo , verum etiam a summo 

 imperante reliquisque , qui sub ejus auspiciis reipublicae praesunt. 



Testes sunt, ut praecipua quaedam memorem, sex in una nec magna 

 regione artium doctrinarumque domicilia et quasi sacraria : testes 

 sunt leges ^4cademicae prudentissimae : testes sunt Quaestiones , 

 quae ex omnibus fere humanis disciplinis desumtae studiosis Belgis 

 quotannis proponuntur , atque verae laudis cupido adolescenti opti- 

 mam occasionem praebent vires periclitandi studiorumque speciminis 

 exhibendi. Pleraeque enim, quae proponuntur , quaestiones ejus sunt 

 generis , ut ficri non possit, quin studiosus juvenis , nisi plane 

 illotis , ut dicunt, manibus haec sacra tractet , et , nisi (quod ali- 

 quando fit ) nimium occupatus in Commentatione elaboranda et de- 

 scribenda caeterorum studiorum cursum plane negligat , quamvis 

 victor e certamine non decedens , uberrimos tamen lucubrationum 

 suarum fructus se percepisse profiteatur necesse sit. 



